|  |  |  |
| --- | --- | --- |
| **בנק ישראל**דוברות והסברה כלכלית | 60Y+bank_Color_RGB_300DPI (2) | ‏ירושלים, כ"ג בטבת התשע"ה‏‏14 בינואר 2015 |

הודעה לעיתונות:

**דברי נגידת בנק ישראל בבית "איזי שפירא" שברעננה**

נגידת בנק ישראל, ד"ר קרנית פלוג, נשאה הערב דברים בבית איזי שפירא ברעננה. מצורפת המצגת אותה הציגה.

**"אני שמחה מאוד להיות פה היום כדי להוקיר את התרומה החשובה של בית איזי שפירא לשילובם של בעלי מוגבלויות בקהילה".**

בפתח דבריה, התייחסה הנגידה להתפתחויות האחרונות סביב הקנס שהוטל על בנק לאומי על ידי הרשויות בארה"ב, ואמרה: **"הפיקוח על הבנקים נמצא בעיצומה של בדיקה, המתייחסת הן להיבטים של ניהול בנקאי תקין, והן להיבטים של אחריות אישית של עובדים ונושאי משרה. המפקח על הבנקים מקיים בדיקה מקצועית, מקיפה ובלתי מתפשרת, ובסיומה נבחן באילו צעדים יש לנקוט, הן ביחס לבנק לאומי והן ביחס למערכת הבנקאית כולה."**

הנגידה סקרה את ההתפתחויות המקרו-כלכליות במשק, ועמדה על  המגמות העיקריות בצמיחה, בסחר החוץ, בשוק העבודה ובתחומי המדיניות המוניטרית. במסגרת הסקירה התייחסה הנגידה לשירותים הציבוריים החברתיים, ביניהם הטיפול בבעלי מוגבלויות. הנגידה הציגה נתונים המראים, שבנוסף על העובדה שההוצאה הציבורית האזרחית בישראל נמוכה בהשוואה בינלאומית, הרי שגם  ההוצאה החברתית (על שירותי בריאות, רווחה וכיו"ב) נמוכה, ולדבר יש השלכות על היכולת לספק שירותים אלו ברמה גבוהה. בהקשר זה, ציינה הנגידה את החשיבות של העמידה ביעד הגירעון לשנת 2014. עם זאת, תת הביצוע בהוצאה האזרחית ובפרט בהשקעה בתשתיות, מטריד. בסיום דבריה, התייחסה הנגידה לפעולות הנדרשות לעידוד צמיחה מכלילה ובת קיימא, המשלבת אוכלוסיות בעלות שיעור השתתפות נמוך, תוך עליה בהון האנושי ובכושר ההשתכרות שלהן ועלייה בפריון.